da da da da da da da da en da en de en en da en da da da da da da da da en da da nb da da da da da en da da da en da nn da da da da da da da da da da id da da da da da da da en da en de en en de da da nb de nl da en
Louis-Hansen Fonden - Aage og Johanne Louis-Hansens Fond I Søg fondsmidler her
"Aage og Johanne Louis-Hansens Fond er en privat og uafhængig fond. Vi støtter projekter, der ikke kan klare sig på markedsvilkår, men har en anden værdi. Kulturelt, videnskabeligt eller socialt."
Vi tror på det, vi støtter
Aage og Johanne Louis-Hansens Fond bygger på den enkle kendsgerning, at der er flere gode ideer end penge i verden. At nogle af verdens smukkeste tanker ender med at blive – ved tanken. De bliver kvalt i fødslen af økonomisk iltmangel.
Det er ikke blot synd, det er også en skam, for samfundet har brug for nye tanker og ideer for at udvikle sig.
Og her kommer Louis-Hansen Fonden ind i billedet. Som en privat og uafhængig fond kan vi støtte projekter, der ikke kan klare sig på markedsvilkår, men har en anden værdi. Kulturelt, videnskabeligt eller socialt.
Det har Louis-Hansen Fonden vidst – og vist – siden vores stiftere underskrev fundatsen i 1969.
Vi er funderet på virksomheden Coloplast. Og Coloplast er funderet på en ide, som krævede lidt hjælp for at komme til verden.
Til gengæld har ideen vist sig at være så værdifuld, at Louis-Hansen Fonden i dag kan støtte alle mulige – og umulige – personer og projekter, der har en bedre ide end økonomi.
Støtte – men ikke styre. Vi vil gerne opmuntre, stille spørgsmål og engagere os. Men vi gør det med særlig respekt for den oprindelige ide.
Fra den fineste klassiske koncert til den mest forunderlige moderne installationskunst. Fra middelalderlige klostre til en udstilling om den første dansker i rummet.
Vi tror på det, vi støtter. Vi tror på, at det har en værdi, der sprænger ethvert regneark. En værdi for samfundets udvikling, trivsel og glæde. Og når vi siger, at vi ”støtter med glæde” er det den entusiasme, vi gerne vil formidle.
Fordi vores egen historie har lært os, at selv de bedste ideer kræver støtte og opmuntring, hvis de skal blive til mere end en tanke.
Det støtter vi ikke
Aage og Johanne Louis-Hansens Fond